Remunj

Remunj of Remuunj (Nederlandjs:Roermond; Frans: Ruremonde) is 'n gemeinte en de veurnaamste sjtad van Midde-Limburg. De gemeinte besjteit, behalve oet de sjtad Remunj zelf, oet de dörper:
 Assel
 De Boekoêl (Boukoul)
 De Kemp 
 Herte (Herten)
 Neel (Maasniel)
 Azeraoj (Asenray)
 Leeve (Leeuwe)
 Maerem (Merum), 
 Oeal (Ool) 
 Zjwame (Swalmen)

Ze höbbe allemaol 'n plaatsnaambord in 't Limburgs.
Remunj haaj op 1 juni 2006 45.652 inwoners; dit waar veur de fusie mit Zjwame. De sjtad is es residensie van de Limburgse biessjop ein belangriek religieus centrum.

De gemeinte Remunj is gelaege tösse de gemeinte Bezel, de gemeinte Maasgoew, de gemeinte Roerdale, de Duutse gemeinte Brüggen, de gemeinte Niederkrüchten en de gemeinte Leudaal.

 Sjtadsgezich 
De sjtad ligk aan de rivier de Roer, woaan het neet häöre naam ontleent, en de Maas, wo-in de Roer hiej oetkump. De naam kump aaf van Rura-Monde. Rura is ein aaj godheid wonao de rivier de Roer is geneump. Monde haet es beteikenis 'brök'. Dus Remunj beteikent eigelik de brök van Rura. De sjtad haet väöl historische geboewe. In dees bissjops-sjtad zeen det natuurlik allereers de kirke: de Gotiese Sint-Christoffel kathedroal oet de 15e eeuw en de Romaans-Gotische Munsterkirk oet de 13e eeuw. 't Oud Sjtadhoes, in Maaslandse renaissancesjtiel, waerde in 1700 aafgeboewd. Ouch zeen nog sjtökker van de walmoer euvergebleve, wovan de Rattentore 't meist imposant is. In de omgaeving ligk nog Landjgood Hattem.

 Historie 
De bekinde historie van Remunj begint in 1130: in det jaor waerde de sjtad veur 't eers geneumd. 'n Eeuw later begós mit de koms van ut klooster de religieus historie van de sjtad. Later wirt 't ouch ein hanjels-sjtad: es ein van de mindere sjtaej sjloot 't zich aan biej de Hanze. 't Waerde hoofdsjtad van 't Gelderse Euverketeer en in 1559, biej de kirkelike herindeiling van Nederland, ouch nog biesjops-zaetel. In de Tachtigjaorige Oorlog wisselde 't meerdere kere van eigeneer, mer bleef oeteindelik in Sjpaanse henj, toet de sjtad van 1702 toet 1716 weer aeve biej de Noordelike Nederlande heurde.

In de tied van de Belzje opsjtand waar de sjtad Belsj, mer mit 't verdraag van 1839 kwaam ze zonger väöl meujte onger Nederland. Waal höbbe Remunjse notabele nog geprobeerd om Remunj, (in plaats van Mestreech), hoofdsjtad van Limburg te maake.

Nao de Tweede Waereldoorlog is de sjtad oetgegreujd door onger angere de fusies mit Neel en Herte. De inmiddels toet ein middelgrote sjtad oetgegreujde plaats, kreeg in 1993 en 1995 te make mit euversjtruiminge, wo-biej deile van de bevolking geëvacueerd waerde. In 2007 waerde de gemeinte Zjwame aan Remunj toegevoeg.

 Bissjopssjtad 

Remunj is sinds 1559 (mit ein ongerbraeking van 1801-1840) de zaetel van het gelieknaamige bisdom. D'n huidige bissjop is mgr. F.J.M. Wiertz (sinds 1993). Ziene veurgenger mgr. Joannes Mathijs Gijsen kreeg lanjelikke bekendheid vanwege zien zeer orthodoxe sjtandpunte euver onger angere homofilie.

 Aardbeving 

In 1992 waas 't nabie Remunj gelege Berg 't epicentrum van 'n veur Nederland ongekind sjterke aardbeving mit 'ne krach van 5.8 oppe sjaol van Richter.

Gebaore in Remunj
 Paul Beckers, kunssjilder, 1954
 Louis Joseph Maria Beel (12 april 1902 - 11 februari 1977), premier van Nederland (1946-1948 en 1958-1959)
 Jo Cals (18 juli 1918 - 30 december 1971), premier van Nederland (1965-1966)
 Pierre Cuypers (16 mei 1827 - 3 maart 1921), architek
 Marleen Gorris (1948), sjriever en regisseur
 Jo Hansen (1921-1984), dialekdichter en heimkundige
 Lodewijk Imkamp (1949), politicus
 René Imkamp (1947-2019), besjtuurder
 Joanne Klink (6 mieërt 1918 -17 mieërt 2008), theologe, predikante en sjriefster van o.m. de kingerbiebel.
 Joep Nicolas, kunssjilder, glazeneer, 1897-1972
 Harry M.G. Prick (1925-2006), sjriever
 Gé Reinders (12 september 1953), (dialek)zenger
 Charles Ruijs de Beerenbrouck (1 december 1873 - 17 april 1936), premier van Nederland (1918-1925 en 1929-1933)
 Emile Seipgens, dialekdichter
 Petra Stienen (1965), Nederlandse arabis
 Rogier Wassen (9 augustus 1976), tennisser
 Jos Wijnen (10 februari 1959), (dialek)zenger
 Dre Peters (16 november 1948)  Directeur Weekblad de Trompetter , Gemeenteraadslid Voorzitter
 Leon Lokkart (31 mei 1966), ondernemer

 Externe link 

 Officieel website van de gemeinte Remunj
 Site van de stadts vasteloaves-vereniging van Remunj, SVV d'n Uul
 Ein sjtuk historie van Remunj
 Site van de "keuninklikke", de aajste hermeniej van gans Nederlandj
 Website Harmonie Amicitia Boukoul
 We Are Roermond


Categorie:Gemeintes in Nederlands Limburg
*
Categorie:Sjtaej in Nederlands Limburg

Zeen ouch
Zjwame
Herte